Ego Hugo, Dei gratia Dux Burgundie, notum facio presentibus et futuris quod Ludovicus de Arsellis pro salute anime sue et antecessorum suorum dedit in elemosinam Deo et ecclesie Fonteneti vineam quandam apud Villanas quam planta verat Andreas cliens ipsius. Hanc elemosinam laudavit Berta, uxor ejusdem Ludovici. Unde testes sunt Petrus capellanus de Villanis, Obertus de Jocis, Oliverius de Mare, Petrus major, Durannus Gambille, Christianus Lemangue, Costallus. Utque hoc donum ratum permaneat et ne quis in posterum predictam ecclesiam super hoc molestare presumat, ego, quia de casamento meo est, hanc elemosinam laudavi et sigilli mei appensione munivi. Actum est hoc anno ab Incarnatione Domini MCLXXXVI.